open-index/open-wikipedia-markdown huggingface dataset:
Ārlavas pils

thumb|280px|Ārlavas muižas kungu māja (ap 1909).
thumb|280px|Ārlavas muižas kungu māja (ap 1906).
thumb|280px|Iespējams, uz Ārlavas pils pamatiem uzbūvētā māja.

**Ārlavas bīskapa pils** (, ) bija senās Vanemas, vēlāk Kurzemes bīskapijas pils Ārlavas draudzes novadā. Pastāvējusi līdz 16. gadsimtam. Līdz mūsdienām pils drupas nav saglabājušās. Tika uzskatīts, ka tās varētu atrasties zem Ārlavas muižas ēku pamatiem, taču 1999. gada apsekojumā netika atrastas ne zemes nocietinājumu pēdas, ne viduslaiku mūru paliekas.

## Vēsture
Vanemas kuršu *Arwale* pilskalns pēc 1253. gada Kursas valsts dalīšanas līguma nokļuva Kurzemes bīskapu pārvaldē. Pirmo reizi Ārlavas pilsnovads (*borchsokinge*) pieminēts 1497. gadā. 1537. gadā Kurzemes bīskaps Hermanis Ronebergs pili nodēvējis par "mūsu māju Ārlavā" (*in unserem Hause tho Arwallenn*).

Ārlavas pils vēl pieminēta 1555. gadā bīskapa piļu sarakstā, neilgi pēc tam 1559. gadā Dānijas karalis Frīdrihs II no Kurzemes bīskapa koadjutora Ulriha Bēra atpirka Kurzemes bīskapa tiesības par labu savam jaunākajam brālim Magnusam. Pēc Magnusa nāves Dānijas un Polijas-Lietuvas pretenzijas uz Kurzemes bīskapiju izraisīja tā saukto Piltenes mantojuma karu. Pēc kara beigām Polija-Lietuva naudas trūkumā dēļ Ārlavas pilsnovadu līdz 1660. gadam ieķīlāja Prūsijas hercogistei, Ārlavas pils vairs netika atjaunota.

1582. gadā pirmoreiz minētas Lubezeres (*Lubbessern*) un Sasmakas (*Sassmacken*) muižas, Ārlavas draudzes novada centra funkcijas pārņēma Sasmaka (no 1926. gada Valdemārpils).

## Atsauces

## Ārējās saites
* Armin Tuulse. Die Burgen in Estland und Lettland . Dorpater Estnischer Verlag, 1942
GSAT-6

***GSAT-6*** (zināms arī kā ***INSAT-4E***) ir Indijas *[[GSAT]]* sērijas sakaru pavadonis. Tas orbītā palaists 2015. gada augustā. Nodrošina sakarus Indijā, paredzēts galvenokārt multimediju mobilajām ierīcēm.

Kosmisko aparātu izgatavojusi Indijas Kosmosa pētījumu organizācija uz platformas *[[I-2K]]* bāzes. Tā izmēri ir 2,1 × 2,5 × 4,1 m. Pavadonim uzstādīti pieci C x S joslas 9 MHz raidītāji un pieci S x C joslas 2,7 MHz raidītāji. Tam ir izvēršama 6 m diametra S joslas antena. Pavadoņa darbības ilgums plānots 9 gadi.

*GSAT-6* palaists  11:22 UTC ar nesējraķeti *[[GSLV]] Mk.II* no Satiša Dhavana kosmosa centra. Tas tika ievadīts ģeosinhronā pārejas orbītā. Nākamo dienu laikā tika veikti manevri, lai ieietu ģeostacionārajā orbītā.

6. septembrī *GSAT-14* tika izvietots ģeostacionārajā orbītā punktā 83° austrumu garuma, līdzās *[[INSAT-4A]]*, *[[GSAT-12]]*, *[[GSAT-10]]* un *[[IRNSS-1C]]*.

## Ārējās saites
* GSAT-6 ISRO 
* GSat 6, 6A / Insat 4E Gunter's Space Page
Ļevs Termens

**Ļevs Termens** (; dzimis , miris ) bija krievu inženieris un izgudrotājs.

Abrama Jofes skolnieks. Termens 1919. gadā radīja termenvoksu - pasaulē pirmo elektrisko mūzikas instrumentu, kas tika ražots masveidā. Starp pasaules kariem dzīvoja ASV. 1938. gadā tika represēts (1947. gadā reabilitēts), ieslodzījumā tika pārcelts uz slepenu izstrādes centru (t.s. šarašku), kur viņa asistents bija Sergejs Koroļovs. Drošības dienestu vajadzībām radīja arī vairākas noklausīšanās ierīces, likdams pamatus RFID tehnoloģijai.  Par darbiem, kas radās ieslodzījumā, 1947. gadā Termenam tika piešķirta Staļina prēmija. Nodarbojās arī ar attēla pārraides (TV) izstrādes jautājumiem.

## Ārējās saites
Ložmetējkalns

**Ložmetējkalns** ir Pirmā pasaules kara cīņu un to piemiņas vieta. Atrodas Valgundes pagastā, Jelgavas novadā, 2—2,5 km uz dienvidiem no Babītes ezera, Ložmetējkalna-Kapteiņu purva ziemeļu malā, Garajā kāpā. 18,5 m augsts un 70—300 m plats. Vienīgais kultūrvēsturiskais liegums Latvijā.

Ložmetējkalna apkārtnē no 1917. gada 5. līdz 11. janvārim notika Ziemassvētku kaujas. Vietas nosaukums izveidojies vācu karaspēka izveidotās nocietinātās aizsardzības līnijas dēļ. 1924. gadā pie bijušajām Silenieku mājām uzcelts piemineklis kauju piemiņai. 1977. gada jūlijā uzstādīts piemiņas akmens Ložmetējkalna augstākajā vietā. 2005. gadā uzbūvēts 27 m augsts skatu tornis.

## Galerija

Attēls:Ložmetējkalna kopskats.JPG|Ložmetējkalns
Attēls:Lozmetejkalna skatutornis 2015-09-26 (3).jpg|Ložmetējkalna skatu tornis
Attēls:Lozmetejkalns - skats no skatutorna 2015-09-26 (2).jpg|Skats no torņa
Attēls:Ložmetējkalns Piemiņas akmens.jpg|Piemiņas vieta


## Atsauces
Rišards Teodors Bīlers

**Rišards (Rihards) Teodors Bīlers** (, , dzimis , miris ) bija poļu izcelsmes ārsts - dermatologs un leprologs. Lielu daļu no aktīvā mūža strādāja Latvijā.

Dzimis Varšavā, no 1870. līdz 1875. gadam studēja Varšavas universitātē, papildinājās Vīnē un Berlīnē. Pēc studijām strādāja Pasvalē, īsu brīdi 1878. gadā - Jaunjelgavā, līdz apmetās Bauskā, kur strādāja par ārstu gandrīz trīsdesmit gadu - līdz 1906. gadam. No 1907. līdz 1918 gadam bija Rīgas leprozorija (mūsdienās tur atrodas Latvijas Infektoloģijas centrs) galvenais ārsts. Pēc neatkarīgās Polijas nodibināšanas pārcēlās uz dzimto Varšavu.

## Publikācijas
**Die Lepra in Riga, ihre Ausbreitung und Bekämpfung. Häcker, 1911*
**Die Krebssterblichkeit unter den Leprskranken dei Rigaschen stadtischen Leprosoriums, 1914*
Ponciāni atklātne

**Ponciāni atklātne**  ir šaha atklātne, kas sākas ar gājieniem: **1. e2-e4 e7-e5 2. Zg1-f3 Zb8-c6 3. c2-c3**.
Tā pieder pie atklātām atklātnēm un tai ir piešķirts Šaha atklātņu enciklopēdijas kods C44.
 
## Vēsture
Pirmoreiz pieminēta Getingenes rokrakstā. Pirmais to pētījis itāļu šahists D. Ponciāni traktātā "Nesalīdzināmā šaha spēle" (1769. g.), no kā radies arī atklātnes nosaukums. Pēc tam tās analīzi rakstā "Angļu partija" ("The English Opening") publicējis angļu šahists H. Stauntons.

## Stratēģiskā ideja
Baltie plāno ar uzbrukumu centrā d2-d4 izveidot spēcīgu centru, bet balto trešais gājiens kavē tiem figūru attīstību un dod iespēju melniem izlīdzināt spēli.

Mūsdienu praksē atklātne sastopama ļoti reti.
 
## Galvenie varianti
* **3. ... Zg8-f6 4. d2-d4 Zf6xe4 5. d4-d5** - Janiša variants.
* **3. ... d7-d5 4. Dd1-a4**  
*** **4. ... Zg8-f6 5. Zf3xe5** - Leonhardta variants. 
*** **4. ... f7-f6 5. Lf1-b5** - Steinica variants.
* **3. ... f7-f5** - Ponciāni variants.

## Literatūra
* Taylor, Dave; Hayward, Keith (2010). *Play the Ponziani*. Everyman Chess. . 

## Atsauces

## Ārējās saites
* Ponciāni atklātnes partijas
Kongo Demokrātiskās Republikas administratīvais iedalījums

[250px|thumbnail|[Kongo Demokrātiskā Republika|Kongo Demokrātiskās Republikas novietojums]]
**[[Kongo Demokrātiskā Republika|Kongo Demokrātiskās Republikas]] administratīvo iedalījumu** veido **25 provinces** un tām pielīdzinātā galvaspilsēta Kinšasa. Provinces sīkāk iedalās **145** **teritorijās** un **33 lielpilsētās**.

## Administratīvo līmeņu shēma

## Pirmā līmeņa administratīvais iedalījums

## Departamenti

## Atsauces
Telesakaru infrastruktūras koplietošana

**Telesakaru infrastruktūras koplietošana** ir organizatoriski un tehnoloģiski risinājumi, kuri ļauj vairākiem sakaru pakalpojumu sniedzējiem izmantot kopēju infrastruktūru. Tas tiek darīts, lai samazinātu tīkla izveides un uzturēšanas izdevumus. Infrastruktūras koplietošanas apjoms un metodes atšķiras dažādās valstīs atkarībā no likumdošanas un konkurences.

Līdzīga ir viesabonēšana, kur tīkla abonents izmanto citu tīklu pakalpojumus ārpus sava operatora tīkla. Šajā gadījumā savs operators nekontrolē cita operatora aparatūru. Atšķirībā no viesabonēšanas, telesakaru infrastruktūras koplietošanā operators kontrolē kāda cita operatora aparatūru.

## Veidi
Telesakaru infrastruktūras koplietošanas veidi:
* **Pasīvā infrastruktūras koplietošana** ir neelektronikas infrastruktūras koplietošana
** **vietas** koplietošana ietver gan masta, gan antenas kopēju izmantošanu, kā arī citu kopēja aprīkojuma (kabeļu, filtru, nojumes, elektroenerģijas avota u.c.) izmantošanu;
** **masta** jeb **torņa** koplietošana;
** **antenas** koplietošana.
* **Aktīvā** koplietošana ir elektronikas infrastruktūras kopēja izmantošana
* **Spektra** koplietošana (saukta arī par **frekvences** koplietošanu). Operators izīrē daļu no savas frekvenču joslas citam operatoram.
* **Bāzes stacijas** koplietošana. Katrs operators kontrolē savu loģiskā līmeņa *[[Node B]]* tā, ka katrs darbojas savā frekvencē pilnīgi neatkarīgi no partnera operatora, saglabājot kontroli pār bāzes stacijas aktīvo aprīkojumu (uztvērējraidītājiem). Šajā gadījumā radiotīkla kontrolieris un tīkla kodols netiek koplietots.
* **Radiotīkla kontroliera** koplietošana. Katrs operators neatkarīgi no cietiem kontrolē radiotīkla kontrolieri.
* **Tīkla komutatoru apakšsistēmas** un **maršrutētāju** koplietošana jeb **pamattīkla** koplietošana ietver tīkla komutatoru un maršrutētāju kopēju izmantošanu.
* **Tīkla koplietošana** var tiek pielietota tur, kur sakaru tīkls ir īpaši veidots koplietošanas nolūkiem.

## Skatīt arī
* Viesabonēšana
Eskilstūna

**Eskilstūna** () ir pilsēta Zviedrijas centrālajā daļā. Pilsētas tiesības ieguva 1659. gadā, kad tika nosaukta par Kārļa Gustava pilsētu un tajā uzbūvēta Reinholda Rādemāhera metālapstrādes manufaktūra. Eskilstūna ir lielākā pilsēta Sēdermanlandes lēnē. 2014. gadā pilsēta kopā ar pašvaldību bija 14. lielākā pašvaldība Zviedrijā pēc iedzīvotāju skaita, kas tobrīd bija sasniedzis 100 923 iedzīvotājus. Pilsētai cauri tek Eskilstūnas upe, kas savieno Jelmarena ezeru ar Mēlarena ezeru.

Pilsēta 18. gadsimta vidū nosaukta Svētā Eskila vārdā.

## Iedzīvotāji

2019. gadā 89% Eskilstūnas pašvaldības iedzīvotāju bija ar Zviedrijas pilsonību, 74% bija dzimuši Zviedrijā. Vēsturiski liela daļa pilsētas iedzīvotāju ir somu izcelsmes, kuriem pievienojušies emigranti no Tuvajiem Austrumiem. Pateicoties gan ārējai, gan valsts iekšējai imigrācijai uz Eskilstūnu, dzimstības un mirstības rādītājiem paliekot līdzīgiem, pašas pilsētas iedzīvotāju skaits ir pieaudzis no 60 624 cilvēkiem 2000. gadā līdz 75 902 2019. gadā.


  File:Eskiltuna.jpg|Eskilstūnas upe ar vecpilsētu.
  File:Eskilstuna flygbild1js-1.jpg|Eskilstūna no gaisa. Kreisajā pusē — Klosterbaznīca.
  File:Rademachersmedjorna.JPG|*Rademachersmedjorna* - sens metālapstrādes kvartāls.
  File:Water canal Eskilstuna.jpeg|Pilsētas kanāls.
  File:Entre stigasportsarena.jpg|Sporta spēļu arēna *Stiga Sports Arena*.
  File:European Table Hockey Championship in Eskilstuna (SE), 2018.jpg|Galda hokeja spēles Stigas arēnā.
  File:Munktell friidrott.JPG|Vieglatlētikas arēna *MunktellArenan*.
  File:Eskilstuna river.jpg


## Atsauces

## Ārējās saites

*
Kosovas karogs

**[[Kosova|Kosovas Republikas]] [[karogs]]** (, ) ir viens no oficiālajiem daļēji atzītās Kosovas Republikas simboliem.

Karogs tika pieņemts 2008. gada 17. februārī, to pieņēma Kosovas Asambleja pēc Kosovas Republikas neatkarības pasludināšanas no Serbijas.

Daudzas valstis, piemēram, Serbija, Krievija un Ķīna, neatzīst Kosovas valsti un Kosovas karogu.

## Atsauces

## Ārējās saites
Kongo Republikas administratīvais iedalījums

[thumbnail|[Kongo Republikas novietojums]]
**[[Kongo Republika]]s administratīvo iedalījumu** veido **12 departamenti**, no kurām 2 departamentus (Puentnuāra un Brazavila) veido tikai pilsētas. Departamenti sīkāk iedalās **86 distriktos** un **7 komūnās**.

## Administratīvo līmeņu shēma

## Pirmā līmeņa administratīvais iedalījums

### Departamenti

## Atsauces
Gabonas administratīvais iedalījums

[250px|thumbnail|[Gabonas novietojums]]
**[[Gabona]]s administratīvo iedalījumu** veido **9 provinces**, kuras sīkāk iedalās **37 departamentos**. 

## Administratīvo līmeņu shēma

## Pirmā līmeņa administratīvais iedalījums

### Provinces

## Atsauces
Evansa gambīts

**Evansa [[gambīts]]**  ir šaha atklātne, kas sākas ar gājieniem: **1. e2-e4 e7-e5 2. Zg1-f3 Zb8-c6 3. Lf1-c4 Lf8-c5 4. b2-b4**.

Tas pieder pie atklātām atklātnēm un tam ir piešķirti Šaha atklātņu enciklopēdijas kodi no C51 līdz C52.

## Vēsture
Pirmais šo gambītu 1824. gadā lietoja  angļu šahists Viljams Evanss. 19. gadsimta otrā pusē tas bija ļoti populārs. To sekmīgi spēlējuši tādi uzbrukuma meistari kā Pols Morfijs, Ādolfs Andersens un citi. Tas atnesa Addersenam skaistu uzvaru pret Žanu Difrenu "Mūžzaļā partijā". Emanuels Laskers atrada labu aizsardzības sistēmu un gambīts gandrīz izzuda no meistaru prakses. Tomēr mūsdienās gambīts, bagātināts ar jaunām idejām, joprojām sastopams mūsdienu turnīru praksē. To spēlējuši Jans Timmans, Džons Nanns, Garijs Kasparovs, Vladimirs Kramņiks un citi.

## Stratēģiskā ideja
Ziedojot bandinieku, baltie cenšas izveidot spēcīgu bandinieku centru un uzbrukumu karaļa spārnā. Melno labākā aizsardzības metode ir laicīga ziedotā bandinieka atdošana.

## Galvenie varianti
* 4. ... Lc5xb4
** 5. c2-c3 Lb4-c5
** 5. ... Lb4-a5
** 5. ... Lb4-e7
* 4. ... Lc5-b6 — Atraidītais Evansa gambīts.
* 4. ... d7-d5!? — Evansa kontrgambīts.

## Literatūra
* Jan Pinski: *Italian Game and Evans Gambit*. Everyman Chess, 2005,  

## Atsauces

## Ārējās saites
* Evansa gambīta partijas
Santomes un Prinsipi administratīvais iedalījums

[thumbnail|[Santome un Prinsipi|Santomes un Prinsipi novietojums]]
**[[Santome un Prinsipi|Santomes un Prinsipi]] administratīvo iedalījumu** veido **2 provinces**, kuras sīkāk iedalās **7 distriktos**.

## Administratīvo līmeņu shēma

## Pirmā līmeņa administratīvais iedalījums

### Provinces

## Otrā līmeņa administratīvais iedalījums

### Distrikti

## Atsauces
Ksilofons

**Ksilofons** (, *xylon* — ‘koks, koksne’, , *phōnē* — ‘skaņa’) ir sitamais mūzikas instruments. Instruments sastāv no koka plāksnītēm, kas iedobtas no apakšas, sakārtotas divās—četrās rindās. Plāksnītes ir hromatiski noskaņotas. Pa tām sit ar divām koka vālītēm.

Mūzikas instruments, iespējams, cēlies Dienvidaustrumu Āzijā vai Okeānijā. Eiropā pirmoreiz pieminēts 1511. gadā. Ksilofonam ir vairāki paveidi. Tie ir dažāda lieluma.

## Atsauces

## Ārējās saites
*
Biarica

**Biarica** () ir pilsēta Francijā, atrodas valsts dienvidrietumos pie Biskajas līča, Jaunakvitānijas reģiona Atlantijas Pireneju departamentā. Pilsēta atrodas  attālumā no Spānijas robežas un  attālumā no Francijas galvaspilsētas Parīzes. Pilsēta ir pazīstams kā populārs sērfinga un tūrisma centrs.

## Atsauces

## Ārējās saites

* Official website 
* Tourist Information Office Biarritz
Mario

**Mario** (, *Mario*) ir tēls *[[Mario (franšīze)|Mario]]* videospēļu sērijā, ko radīja Sigeru Mijamoto. *[[Nintendo]]* uzņēmuma talismans, *Mario* videospēļu galvenais varonis.  Kopš viņa radīšanas parādījies vairāk nekā 200 videospēlēs. Attēlots kā īss, drukns itāļu santehniķis, kas dzīvo Sēņu karalistē. Viņam ir jaunākais brālis Luidži. Kopš 1995. gada Mario ieskaņo Čārlzs Martinets.

*Mario* sērija ir visu laiku visvairāk pārdotākā videospēļu sērija, ir pārdots vairāk nekā 210 miljonu spēļu sērijas vienību. Papildu *Super Mario* platformas sērijai tēls parādās arī vairākās citās *Mario* žanra spēlēs.

*Mario* tiek uzskatīts par vienu no ievērojamākajiem tēliem videospēļu industrijas vēsturē, tiek saukts arī par videospēļu industrijas ikonu. Mario bija pirmais videospēļu tēls, kam izveidota vaska figūra Holivudas vaska muzejā. 20. gadsimta 90. gados veiktajā aptaujā ASV tika atklāts, ka amerikāņu bērni Mario zina labāk nekā Mikipeli.

## Atsauces

## Ārējās saites

*
Degumnieki

**Degumnieki** ir ciems Madonas novada Ošupes pagastā, pagasta centrs. Izvietojies pagasta dienviddaļā Asnas upes krastā autoceļu V843 un V868 krustojumā  no novada centra Madonas un  no Rīgas. Degumniekos atrodas pagasta pārvalde, pamatskola, feldšeru-vecmāšu punkts, pagasta tautas nams, bibliotēka, veikals. Apdzīvotā vieta izaugusi pēckara gados kā padomju saimniecības «Meirāni» (kopš 1969. gada — «Degumnieki») ciemats. 1,5 km uz ziemeļaustrumiem no ciema atrodas Degumnieku lidlauks.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
Ošupe (ciems)

**Ošupe** ir ciems Madonas novada Ošupes pagastā. Ošupe izvietojusies pagasta ziemeļdaļā autoceļu V843 un V867 krustojumā  no pagasta centra Degumniekiem,  no novada centra Madonas un  no Rīgas. Ošupē atrodas veikals. Apdzīvotā vieta izaugusi pēckara gados kā padomju saimniecības «Aiviekste» ciemats.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Lūza

**Lūza** var būt:
* Lūza — apdzīvota vieta Praulienas pagastā
* Lūza — apdzīvota vieta Saunas pagastā
Gypsy Punks: Underdog World Strike

***Gypsy Punks: Underdog World Strike*** ir trešais čigānu panka grupas *[[Gogol Bordello]]* studijas albums, to 2005. gadā izdeva *SideOneDummy Records*.

Citas dziesmas no tā paša laika un ierakstu sesijām parādās EP ierakstā *[[East Infection]]*.

## Dziesmu saraksts

## Atsauces
Dagumnīki

**Dagumnīki** var būt:
* Dagumnīki — apdzīvota vieta Rikavas pagastā
* Degumnieku Ošupes pagastā cits nosaukums
* Degumnieku Tilžas pagastā cits nosaukums
Vilērbāna

**Vilērbāna** () ir komūna un pilsēta Francijas austrumos, Overņas-Ronas-Alpu reģiona Lionas metropoles teritoriālajā kopienā. Ietilpst Lionas aglomerācijā un ir tās otrā lielākā pilsēta. Vilērbāna atrodas  attālumā no Francijas galvaspilsētas Parīzes un  attālumā no Francijas trešās lielākās pilsētas Lionas.

Pēc 2012. gada datiem pilsētas teritorijā dzīvo 146 282 iedzīvotāji. Pēc iedzīvotāju skaita tā ir divdesmit septītā lielākā Francijas pilsēta. Vilērbāna atrodas vidēji 181 metru virs jūras līmeņa.

Pilsētā dzimusi franču peldētāja Lora Manodū, Olimpisko spēļu medaļu ieguvēja.

## Atsauces

## Ārējās saites
Indianapolis 500

thumb|2007. gada Indianapolisas 500 jūdžu sacīkstes.
**Indianapolisas 500 jūdžu sacīkstes** (; saīsinājumā *Indy 500*) ir ikgadējas autošosejas sacensības, kas tiek rīkotas *[[Indianapolis Motor Speedway]]* trasē pie Indianapolisas pilsētas Indiānas štatā ASV. Sacīkstes parasti tiek rīkotas maija pēdējās brīvdienās, nedēļas nogalē pirms Piemiņas dienas ASV. Kopš 1996. gada sacīkstes ir viens no *[[IndyCar Series]]* čempionāta posmiem.

Pirmais *Indianapolis 500* tika aizvadīts 1911. gadā. Kopš tā laika sacīkstes ir notikušas ik gadu, izņemot 1917. un 1918. gada sacensības, kas tika atceltas Pirmā pasaules kara dēļ un sacīkstes no 1942. līdz 1945. gadam, kad tās atcēla Otrā pasaules kara dēļ. Visvairāk uzvaru — četras — *Indianapolis 500* ir izcīnījuši braucēji E. Dž. Foits, Els Ansers, Riks Mīrss un Elju Kastrunevess.

Indianapolisas 500 jūdžu sacīkstes tiek uzskatītas par vienām no prestižākajām sacensībām autosportā un līdz ar  un Lemānas 24 stundu sacīkstēm ir daļa no neoficiālā «autosporta trīskāršā kroņa».

## Uzvarētāju saraksts

## Atsauces

## Ārējās saites
Fernando Eskartins

**Fernando Eskartins Koti** (; dzimis ) ir bijušais profesionālais Spānijas šosejas riteņbraucējs.

## Biogrāfija
Eskartins dzimis Bjeskasā, Aragonā.

### ''Tour de France''
Eskartins 1999. gada Tour de France uzvarēja vienā no sacensību posmiem un finišēja trešais kopvērtējumā. No sportistiem, kuri finišēja uz pjedestāla periodā, kad Lānss Ārmstrongs septiņas reizes uzvarēja *Tour de France* (1999-2005), Eskartins ir vienīgais, kurš nav bijis iesaistīts dopinga skandālā. Saistībā ar Ārmstronga dopinga skandālu Eskartins teicis: "Lānss Ārmstrongs paliek 1999. gada tūres uzvarētājs, otrais ir Cille un trešais es... Pagājuši 13 gadi kopš tas viss notika. Tas šķiet pilnīgi neloģiski un nereāli. Es par to pat nevēlos domāt."

## Sasniegumi lielajās tūrēs

Piezīme: IZST — izstājās

## Atsauces

## Ārējās saites
Uz kraujas rudzu laukā

**"Uz kraujas rudzu laukā"** () ir amerikāņu rakstnieka Džeroma Deivida Selindžera pirmais publicētais romāns. Izdots 1951. gadā. Romāns ir par divām dienām Holdena Kolfīlda, kas ticis izslēgts no skolas, dzīvē.

Romāns kļuva par bestselleru. Katru gadu tiek pārdoti apmēram 250 tūkstoši grāmatas kopiju, kopā romāns pārdots 65 miljonos kopiju. Galvenais varonis Kolfīlds ir kļuvis par pusaudžu protesta ikonu. 2005. gada *[[Time]]* to ierindoja savā 100 labāko romānu angļu valodā (kas sarakstīti pēc 1923. gada) sarakstā. 2003. gadā "Uz kraujas rudzu laukā" ierindojās 15. vietā BBC aptaujā *The Big Read*.

## Skatīt arī
* Laikraksta "Le Monde" 100 gadsimta grāmatas

## Atsauces

## Ārējās saites
Ivanovice pie Hanas

**Ivanovice pie Hanas** () ir pilsēta Čehijā, Dienvidmorāvijas apgabala Viškovas apriņķī. Pilsētā atrodas renesanses stila pils.

## Vēsture
Rakstos pirmoreiz minēta 1183. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Ekvatoriālās Gvinejas administratīvais iedalījums

[250px|thumbnail|[Ekvatoriālā Gvineja|Ekvatoriālās Gvinejas novietojums]]
**[[Ekvatoriālā Gvineja|Ekvatoriālās Gvinejas]] administratīvo iedalījumu** veido **8 provinces**.  Provinces sīkāk iedalās **32 municipalitātēs**.

## Administratīvo līmeņu shēma

## Pirmā līmeņa administratīvais iedalījums

### Provinces

## Atsauces
Burundijas administratīvais iedalījums

[250px|thumbnail|[Burundi novietojums]]
**[[Burundija]]s administratīvo iedalījumu** veido **17 provinces**, kuras sīkāk iedalās **117 komūnās**. Savukārt komūnas sīkāk iedalās **2638 daļās**.

## Administratīvo līmeņu shēma

## Pirmā līmeņa administratīvais iedalījums

### Provinces

## Atsauces
Apšupe

**Apšupe** ir ciems Dobeles novada Jaunbērzes pagastā. Izvietojies pagasta ziemeļdaļā  no novada centra Dobeles un  no Rīgas.

Ciema tuvumā atrodas dzelzceļa līnijas Tukums II—Jelgava pieturas punkts Apšupe. Pasažieru vilcieni šajā līnijā nekursē kopš 1998. gada.

## Atsauces
Apšupe (nozīmju atdalīšana)

**Apšupe** var būt:
* Apšupe — apdzīvota vieta Jaunbērzes pagastā;
* Apšupe — stacija dzelzceļa līnijā Jelgava—Tukums II.
* Maiļupes cits nosaukums
* Suskupītes cits nosaukums
Ruandas administratīvais iedalījums

[thumbnail|[Ruandas novietojums]]
**[[Ruanda]]s administratīvo iedalījumu** veido **5 provinces** (*intara*), kuras sīkāk iedalās **30 distriktos** (*akarere*).

## Administratīvo līmeņu shēma

## Pirmā līmeņa administratīvais iedalījums

### Provinces

## Atsauces
Tanzānijas administratīvais iedalījums

[250px|thumbnail|[Tanzānijas novietojums]]
**[[Tanzānija]]s administratīvo iedalījumu** veido **31 reģions** (*mikoa*), kas sīkāk iedalās **169 distriktos**.

## Administratīvo līmeņu shēma

## Pirmā līmeņa administratīvais iedalījums

## Reģioni

## Atsauces
Monako karogs

**Monako karogs** ir viens no Monako oficiālajiem valsts simboliem. Tas sastāv no divām horizontālām joslām: augšējā ir sarkana, apakšējā — balta. Karogs tika apstiprināts . Karoga krāsas ir saistītas ar Grimaldi dzimtu. Pastāv alternatīvais karogs, kas tiek izmantots kā valdības karogs, kaut arī ikdienā tas tiek izmantots samērā reti.

Monako un Indonēzijas karogu līdzība savulaik izraisīja diplomātisku konfliktu. Kad 1945. gadā Monako valdība uzzināja, ka Indonēzija pieņēmusi praktiski identisku karogu, tā izteica protestu. Indonēzijas valdība protestu noraidīja, jo Indonēzijas karogam ir senāka vēsture.
Džibutijas karogs

**[[Džibutija]]s karogs** (, , ) pieņemts 1977. gadā līdz ar neatkarības iegūšanu no Francijas. Gaišzilā krāsa simbolizē somāliešu tautas isu cilti, gaišzaļā krāsa — afāru tautu. Piecstaru zvaigzne apzīmē somāļu apdzīvotās teritorijas — Lielsomāliju.

## Vēsture
thumb|right|Sievietes Neatkarības dienu atzīmē ar valsts karogiem
Džibutijas karogs tika radīts 1972. gadā, un valsta karoga statusā pirmoreiz pacelts 1977. gada 27. jūnijā. Tas ir nedaudz pārstrādāts "Somāļu krasta neatkarības līgas" karogs, kuru šī politiskā partija lietoja cīņā par neatkarību. Līgas karogā bija balta zvaigzne uz sarkana fona, un pats karogs pastiepts garumā.

## Vēsturiskie karogi
thumb|right|Karogs vējo Džibutijas lauku apvidū.
Džibutijas teritorijas vēsturē ir izmantoti šādi karogi:


File:Flag of Adal Sultanate.svg|Adalas sultanāta karogs (1415–1577)
File:Flag of the Ottoman Empire (1453-1844).svg|Osmaņu impērijas Habešas vilajeta karogs (1554–1866)
File:Flag of France.svg|Franču Somālijas karogs (1896–1977)


## Atsauces

## Ārējās saites
Sabiedriska deja

**Sabiedriska (sociālā) deja** jeb rekreācijas deja ir deja, ko cilvēki dejo, lai atpūstos, iepriecinātu paši sevi un savus partnerus, lai socializētos sabiedrībā.

Sabiedriskā dejā izpildītāji un skatītāji nav atdalīti, jo izpildītāji paši ir vienlaikus arī skatītāji. Sabiedrisko deju raksturo vienkāršība, pieejamība masām, tā no izpildītāja prasa minimālas dotības un treniņu. Sabiedriskām dejām ir raksturīga dejas improvizācija. Sabiedriskās dejas nav iedomājamas bez noteikta kulturālas uzvedības līmeņa saskarsmē, jo sabiedrisko deju uzmanības centrā ir attiecības starp cilvēkiem un partneriem. Daudzas no sabiedriskām dejām ir izpildāmas pāros. Zināmu sabiedrisko pāru deju kopu sauc par balles dejām.

## Sabiedrisko deju funkcijas
Sabiedriskās dejas dejotājiem paver iespējas 
dejā paust savu identitāti — emocijas, jūtas, attieksmes. Mērķis ir saturīgi pavadīt brīvo laiku, atpūsties, iepazīties un socializēties caur komunikāciju un sadarbību.

Zinātnieku pētījumi pierāda sabiedrisko deju plašās iespējas. *Dr. Psych.* Sandra Mihailova atzīst, ka dažādi sabiedrisko deju stili palīdz satikties cilvēkiem, veidot jaunus sociālos kontaktus mazina vientulību, trenē sociālo adaptāciju, harmonizē cilvēka psihisko stāvokli, ārstē dažādas emocionālas, laulības un uzticības problēmas, attīsta spēju sadarboties ar pretējo dzimumu, jutīgumu un atvērtību otram, māca veidot dziļu savstarpēju emocionālo kontaktu, māca uzticēties sev un citiem.
## Atsauces
Sapnis vasaras naktī

[thumb|300px|[Viljams Bleiks|Viljama Bleika glezna *Oberon, Titania and Puck with Fairies Dancing*]]
**"Sapnis vasaras naktī"** () ir Viljama Šekspīra komēdija piecos cēlienos. Tiek uzskatīts, ka Šekspīrs to sarakstījis laikā no 1595. līdz 1596. gadam. Luga ir par notikumiem, kas risinās ap Atēnu valdnieka Tēseja un amazoņu valdnieces Hipolitas kāzām.

Luga pirmoreiz publicēta 1600. gadā *quarto* izdevumā, 1623. gadā — *First Folio*, kas atšķiras no 1600. gadā publicētās versijas. Tiek uzskatīta par vienu no labākajām Šekspīra komēdijām, viens no viņa populārākajiem darbiem. Bieži tiek uzvests teātros. Fēliksa Mendelszona sarakstītajā mūzikā lugas iestudējumam iekļauts arī komponista ievērojamais "Kāzu maršs". Vairākas reizes pēc lugas motīviem uzņemtas filmas.

## Ārējās saites
Hiva

**Hiva** () ir sena Uzbekistānas pilsēta, ietilpst Horezmas vilajetā. Vēsturiski pazīstama kā **Horezma** (), viens no zīda ceļa atbalsta punktiem, Horezmas valsts un Hivas hanistes galvaspilsēta. 1991. gadā Hivā esošā Ičan-Kala tika iekļauta UNESCO Pasaules mantojuma sarakstā. Arī mūsdienās samērā liela pilsēta (vairāk par 50 000 iedzīvotāju). 35 km gara trolejbusa līnija Hivu savieno ar vilajeta centru Urgenču.

## Vēsture
[thumb|left|Krievijas Impērijas karaspēks Hivā ([Vasilijs Vereščagins, 1871)]]
thumb|left|Hivas mūri
Sasanīdu impērijas laikā tās kaimiņos esošo Horezmas valsti pārvaldīja Afrigīdu dinastija (305-995). Tajā dominēja zoroastrisms līdz 712. gadam, kad to iekaroja arābi un ieviesa islāmu kā valsts reliģiju. Pēc tam Horezmā valdīja Mamunīdu dinastija (995-1017), tad Anušteginīdu dinastija (no 1097). No 1077. līdz 1231. gadam Horezma bija lielvalsts, kas ietvēra mūsdienu Uzbekistānas, Turkmenistānas, Irānas, daļēji arī Azerbaidžānas, Afganistānas un Tadžikistānas teritorijas.  Šajā laikā senā Horezma kļuva par ievērojamu zinātnes un izglītības centru.
Lielās Seldžuku impērijas atkarībā no 1141. gada. 1220. gadā Horezmu nopostīja Čingishans, 1388. gadā — Tamerlans. 1511. gadā sāka valdīt Šibanīdu dinastija. 1598. gadā tā kļuva par Hivas hanistes (Horezmas) galvaspilsētu, 1618. gadā tika uzcelta medrese (reliģiskā augstskola) un citas monumentālas ēkas.

1873. gadā Hivas hanistes dienvidu daļu (tagadējo Turkmenistānu) anektēja Krievijas Impērija, bet Hivas haniste kļuva par tās protektorātu. Pēc tam, kad Krievijas pilsoņu kara laikā Sarkanā armija iekaroja Turkestānu, Hivas hanistes teritorijā 1920. gadā tika izveidota Horezmas Tautas Padomju Republika. 1923. gada 30. oktobrī Horezmas TPR tika pārdēvēta par Horezmas SPR un pievienota PSRS. 1925. gada 15. februārī Horezmas SPR likvidēja, un tās teritoriju sadalīja starp nesen nodibināto Uzbekijas PSR, Turkmēnijas PSR un Krievijas PFSR Karakalpaku autonomo apgabalu.

## Apskates objekti
* Kalta-Minar minarets (1852-1855)
* Ičan-Kala (*Ichan Qa'la*), ar iekšējiem mūriem apjozta vecpilsēta (kopš 14. gadsimta)
* Dišan-Kala (*Dishan Qal'a*), ar ārējiem mūriem apjostā pilsētas daļa (no 1842)

## Atsauces

## Ārējās saites
Tolka

**Tolka** () ir ciems Madonas novada Vestienas pagastā. Izvietojies pagasta vidusdaļā Sudārdiņa un tam cauri tekošās Miltupītes krastā pie autoceļa P81  no pagasta centra Vestienas,  no novada centra Madonas un  no Rīgas. Apdzīvotā vieta veidojusies ap kādreizējo Tolkas muižas *(Tolkenhof)* centru; ciemā bijusi pareizticīgo baznīca un skola.

## Atsauces
Blanka

**Blanka** ir ciems Valmieras novada Mazsalacas pagastā. Izvietojusies pagasta ziemeļdaļā Nikuces krastā pie autoceļa V164  no pagasta centra Mazsalacas,  no novada centra Valmieras un  no Rīgas. Apdzīvotā vieta izveidojusies ap bijušās Blankas pusmuižas *(Blanke)* centru.

## Atsauces
Blankas

**Blankas** var būt:
* Blankas — apdzīvota vieta Bebru pagastā
* Blankas Mazsalacas pagastā cits nosaukums
Priedāji

**Priedāji** (agrāk — **Salaca**) ir ciems Valmieras novada Mazsalacas pagastā. Izvietojies pie Mazsalacas pilsētas ziemeļu zobežas, faktiski saplūdis ar pilsētu. Apdzīvotā vieta izveidojusies padomju laikā kā kolhoza «Mazsalaca» ciemats. Priedājos ir degvielas uzpildes stacija, vairāki uzņēmumi.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Coleolaelaps rhinocerotis

***Coleolaelaps rhinocerotis*** ir gamazīdo ērcīšu suga no *[[Laelapidae]]* dzimtas. Parazitē uz  komposta degunradžvaboles virsmas, un barojas ar šās vaboles olām. Sastopama Irānā, Indonēzijā. Pirmo reizi suga tika aprakstīta 1925. gadā no Ambonas salas (sala, kas ietilpst Moluku salās) Indonēzijā.

## Atsauces
Weiseronyssus persicus

***Weiseronyssus persicus*** ir ērcīšu suga no *[[Diplogyniidae]]* dzimtas. Parazitē  uz komposta degunradžvaboles segspārnu virsmas. Sastopama Irānā.

## Atsauces
Megascolia maculata

***Megascolia maculata*** ir vislielākais plēvspārņu kārtas pārstāvis Eiropā.

*Megascolia maculata* izplatīta Dienvideiropā, Ziemeļāfrikā, Tuvajos Austrumos, Dienvidkaukāzā un Dienvidturkmēnijā.

Parazītiskie kāpuri apdzīvo mezofilus biotopus (biotopi, kur vides temperatūra pārsvarā variē no 25 līdz 45 Celsija grādiem). Labprāt dzīvo vecos dārzos, kur ir miruši koki un veci celmi, kuros attīstās kāpuru saimnieki (komposta degunradžvabole, raibā vabole, *[[Polyphylla boryi]]*).

## Atsauces

## Ārējās saites
* *[http://www.biolib.cz/en/taxon/id73345/ Megascolia maculata (Drury, 1773)]*. BioLib.cz
Vīnes atklātne

**Vīnes atklātne (aizsardzība)**  ir šaha atklātne, kas sākas ar gājieniem: **1. e2-e4 e7-e5 2. Zb1-c3**.

Tā pieder pie atklātām atklātnēm un tai ir piešķirti Šaha atklātņu enciklopēdijas kodi no C25 līdz C29.

## Vēsture
Pirmais atklātnes analīzes publicējis Kārlis Janišs darbā "Analyse Nouvelle ..." (1842-1843). Vēlāk to pētījuši Vīnes šahisti ar Kārli Hampi priekšgalā. Mūsdienu praksē to lieto reti.

## Stratēģiskā ideja
Balto gājiena nolūks aizsargāt bandinieku e4 un kontrolēt punktu d5 un pēc gājienu f2-f4 sākt uzbrukumu karaļa spārnā. Tomēr balto nesteidzīgā spēle ļauj melnajiem pabeigt spēku mobilizāciju un uzsākt pretspēli centrā. 

## Galvenie varianti
* 2. ... Zg8-f6
** 3. f2-f4
** 3. Lf1-c4
** 3. g2-g3
** 3. Zg1-f3 — Pāreja uz Četrzirdziņu aizsardzību.
* 2. ... Zb8-c6
** 3. f2-f4 e5xf4 4. Lf1-c4
*** 4. d2-d4!? Dd8-h4+ 5. Ke1-e2 — Steinica gambīts.

## Literatūra
* Константинопольский А. М., Лепешкин В. Ф. *Венская партия*. М., ФиС, 1989.  

## Atsauces
Ungāru aizsardzība

**Ungāru aizsardzība**  ir šaha atklātne, kas sākas ar gājieniem: **1. e2-e4 e7-e5 2. Zg1-f3 Zb8-c6 3. Lf1-c4 Lf8-e7**.
Tā pieder pie atklātām atklātnēm un tās Šaha atklātņu enciklopēdijas kods ir C50.
 
## Vēsture
Pirmoreiz lietota korespondencšaha partijā Parīze — Budapešta (1842-1845). Bija populāra 19. gadsimta šahistu vidū.

## Stratēģiskā ideja
Atšķirībā no itāļu atklātnes un divzirdziņu aizsardzības spēlei ir mierīgs, manevrējošs raksturs. Melnie, izvairoties no asiem variantiem, iegūst drošu, bet pasīvu pozīciju.

Mūsdienu praksē sastopama reti.

## Galvenie varianti
* **4. d2-d4 d7-d6**
** **5. d4-d5**
** **5. Zb1-c3**

## Atsauces

## Ārējās saites
* Ungāru aizsardzības partijas.
Konsorcijs

**Konsorcijs** (no  — "sadarbība", "apvienība") ir uz laiku izveidota vairāku personu, uzņēmumu, organizāciju vai valdību apvienība ar mērķi īstenot kādu kopēju darbību vai apvienot resursus kopēja mērķa sasniegšanai.

Konsorcija dalībnieki saglabā savu pilnu patstāvību un var iekļauties arī citās apvienībās. Konsorcijs var dibināt vienotus finanšu vai materiālo resursu fondus, kurus veido dalībnieku ieguldījumi. Bez tam konsorcijs var saņemt bankas kredītus un citus ārējus līdzekļus.

Šādas pagaidu vienošanās īsteno, ja atsevišķiem tās dalībniekiem ir nepietiekami resursi kāda projekta realizācijai vai ir vēlme samazināt izdevumus. Konsorcijus veido, lai iegūtu lielu pasūtījumu, dalībniekiem darbojoties katram savā jomā. Konsorcijus arī dibina tehnoloģiskie uzņēmumi, lai savā nozarē formulētu standartus vai izstrādātu bāzes tehnoloģijas.

Konsorcijam līdzīgi termini:
* "ekonomisko interešu grupa", interesentu grupa, kurai nav formāla līguma;
* franšīzes devējs, citiem uzņēmumiem izsniedz licenci tirgus zīmei vai uzņēmējdarbības īstenošanas paņēmienam;
* kooperatīvs, kurā apvienojas mazāki dalībnieki (pēc dalības apjoma vai ieguldījuma) nekā konsorcijā
* kopuzņēmums, atšķiras no konsorcija ar to, ka tā dalībniekiem pieder kapitāldaļas kopuzņēmumā

## Konsorcija piemēri
* *[[Sea Launch]]*, veica kosmisko aparātu palaišanas pakalpojumus no peldošas jūras platformas
* *[[The Linux Foundation]]*, organizācija, kas attīsta *[[Linux]]*
* Vispasaules Tīmekļa konsorcijs (*W3C*), veido standartus vispasaules tīmeklim
* EUROfusion, kodolsintēzes pētniecisko institūtu konsorcijs

## Atsauces
Komoru administratīvais iedalījums

[250px|thumbnail|[Komoras|Komoru novietojums]]
**[[Komoras|Komoru]] administratīvo iedalījumu** veido **3 autonomas salas**, kuras sīkāk iedalās **16 municipalitātēs**.

## Administratīvo līmeņu shēma

## Pirmā līmeņa administratīvais iedalījums

### Autonomās salas

## Atsauces
Karaļa gambīts

**Karaļa gambīts**  ir šaha atklātne, kas sākas ar gājieniem: **1. e2-e4 e7-e5 2. f2-f4**.

Tas pieder pie atklātām atklātnēm ar Šaha atklātņu enciklopēdijas kodu no C30 līdz C39.
 
## Vēsture
Pirmoreiz pieminēts R. Lopesa darbā (1561. g.), vēlāk Dž. Greko, Dž. Polerio, A. Salvio un citos. Karaļa gambīts 18. un 19. gadsimtā daudziem bijis iemīļota, bet arī bieži klupieniem bagāta atklātne. 19. gadsimta otrā pusē šaha aizsardzības un pozicionālās spēles metodes būtiski pilnveidojās. Tas noveda pie tā, ka melnie spēles gaitā, bieži vien atdodot upurēto bandinieku, ieguva drošu, mazāk taktiski saspringtu stāvokli. Kā sekas karaļa gambīts tika spēlēts arvien retāk. No lielmeistariem tikai Rūdolfs Špīlmans, kas vēlāk tika iesaukts par pēdējo karaļa gambīta bruņinieku, 20.gs. 20. — 30. gados to vēl lietoja regulāri, bet Savēlijs Tartakovers epizodiski. Pēc Otrā pasaules kara tikai Dāvids Bronšteins un Boriss Spaskis to lietojuši dažās partijās.

## Stratēģiskā ideja
Ar bandinieka "f" upuri baltie aizvilina melno bandinieku un cenšas ar d2-d4 izveidot bandinieku centru un pāriet uzbrukumā. Mūsdienu traktējumā baltie necenšas uzbrukt par katru cenu, bet ir gatavi apmierināties tikai ar pozicionālām priekšrocībām. Melnie ir iespējas ne tikai sekmīgai aizsardzībai, bet arī cīņai par iniciatīvu.  
 
## Galvenie varianti
### Pieņemtais Karaļa gambīts 2. ... e5xf4
* **3. Zg1-f3**
** **3. ... g7-g5**
*** **4. Lf1-c4 g5-g4** 
**** **5. 0-0** — Mucio gambīts.
**** **5. Zb1-c3** — Makdonela gambīts.
**** **5. Zf3-e5 Dd8-h4+ 6. Ke1-f1**
***** **6. ... Zb8-c6** — Hercfelda gambīts
***** **6. ... f4-f3** — Kohrana pretuzbrukums
***** **6. ... Zg8-h6** — Zilberšmita gambīts
***** **6. ... Zg8-f6** — Salvio gambīts 
*** **4. h2-h4 g5-g4**
**** **5. Zf3-e5** — Kīzericka gambīts.
**** **5. Zf3-g5** — Algaiera gambīts.
*** **4. Lf1-c4 Lf8-g7** Filidora gambīts.
*** **4. d2-d4** 
*** **4. Zb1-c3**
** **3. ... Lf8-e7**
** **3. ... d7-d5**
** **3. ... Zg8-f6**
* **3. Lf1-c4**
** **3. ... Dd8-h4+ 4. Ke1-f1**
*** **4. ... d7-d5!**
*** **4. ... b7-b5?** — "Nemirstīgā partija"
** **3. ... Zg8-f6** — Salvio gājiens. 
** **3. ... d7-d5** — Andersena uzbrukums.
** **3. ... f7-f5** — Lopesa kontrgambīts.
** **3. ... Zg8-e7** — Vinavera gājiens.
* **3. Dd1-f3** — Baiera gambīts.
* **3. Lf1-e2** — Janīša gājiens.
* **3. Zb1-c3** — Mezona gambīts.
* **3. Dd1-e2** — Kareras variants.

### Atraidītais karaļa gambīts
* **2. ... Lf8-c5** 
* **2. ... Zg8-f6** 
* **2. ... d7-d5** — Falkbēra kontrgambīts

## Literatūra
* Глазков И., Эстрин Я. *Королевский гамбит*. Москва : Физкультура и спорт, 1988, (Теория дебютов). 

## Atsauces

## Ārējās saites
* Pieņemtā karaļa gambīta partijas ar 3. Zf3.
* Pieņemtā karaļa gambīta partijas ar 3. Lc4.
* Karaļa kontrgambīta partijas.
* Par skaisto.
Madagaskaras administratīvais iedalījums

[250px|thumbnail|[Madagaskaras novietojums]]
**[[Madagaskara]]s administratīvo iedalījumu** veido **6 provinces** (*faritra*), kuras sīkāk iedala **22 prefektūrās**. Savukārt prefektūras sīkāk iedalās **117 distriktos.**

## Administratīvo līmeņu shēma

## Pirmā līmeņa administratīvais iedalījums
### Provinces

## Otrā līmeņa administratīvais iedalījums

### Reģioni

## Atsauces
Maurīcijas administratīvais iedalījums

[250px|thumbnail|[Maurīcijas novietojums]]
**[[Maurīcija]]s administratīvo iedalījumu** veido **4 salas**. No kurām Maurīcijas sala sīkāk iedalās **9 distriktos**, savukārt Rodrigesa sala **14 zonās**.

## Administratīvo līmeņu shēma

## Pirmā līmeņa administratīvais iedalījums
### Salas

## Otrā līmeņa administratīvais iedalījums

### Distrikti

## Atsauces
Mančestras Universitāte

**Mančestras Universitāte** () ir publiska universitāte, kas atrodas Lielbritānijas septītajā lielākajā pilsētā Mančestrā. Universitāte sastāv no medicīnas fakultātes (*Manchester Medical School*, dibināta 1874), juridiskās fakultātes (*Manchester Law School*, dibināta 1872), biznesas fakultātes (*Manchester Business School, dibināta 1965). 

Tā ir dibināta 2004. gadā, apvienojot Viktorijas Universitāti (*Victoria University of Manchester*, dibināta 1851) un Zinātnes un Tehnoloģiju Universitāti (*University of Manchester Institute of Science and Technology'', dibināta 1824).

## Ārējās saites
Ramata

**Ramata** () ir ciems Valmieras novada Ramatas pagastā, pagasta centrs. Izvietojies pagasta dienviddaļā Ramatas un tās pietekas Ķīšupes krastā pie autoceļa V164  no novada centra Valmieras un  no Rīgas. Ramatā atrodas pagasta pārvalde, sākumskola, kultūras centrs, bibliotēka, feldšerpunkts, pasts, veikals. Apdzīvotā vieta izveidojusies padomju laikā pie kādreizējās Mellāķīša pusmuižas *(Mellakiesch)* kā padomju saimniecības «Austrums» (vēlāk — «Ramata») centrālais ciemats.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kauja par Dņepru

[400px|thumbnail|Padomju karavīri šķērso [Dņepras upi uz improvizētiem plostiem.]]
**Kauja par Dņepru** (, ) jeb **Dņepras stratēģiskā ofensīva** bija militāra kampaņa, kas norisinājās Otrā pasaules kara Austrumu frontē starp Padomju Savienības un Vācijas bruņotajām pusēm. Tā sekoja tūlīt pat pēc Kurskas kaujas un norisinājās no 1943. gada augusta līdz decembrim. Dņepras stratēģiskā ofensīva bija viena no lielākajām un asiņainākajām militārajām operācijām Otrā pasaules kara laikā, kuras rezultātā Sarkanajai armijai izdevās atkarot Kijivu un praktiski visu Ukrainas austrumu daļu līdz Dņepras upei.

## Stratēģiskā situācija
Pēc neveiksmīgās Kurskas ofensīvas, kas norisinājās 1943. gada jūlijā, Vācijas bruņotie spēki bija zaudējuši stratēģisko iniciatīvu Austrumu frontē, līdz ar to kļuva skaidrs, ka atklātajās Austrumukrainas stepēs vērmahtam būs salīdzinoši grūti noturēt frontes līniju pret pieaugošo Sarkanās armijas pretestību. Šī iemesla dēļ bija paredzēts atvilkt praktiski visu armiju grupu "Dienvidi" līdz pat Dņepras upei, lai tādējādi tā varētu kalpot par papildus aizsardzības līniju novājinātajam vācu karaspēkam. Pēc piedzīvotās sakāves Staļingradā un neveiksmīgās Kurskas kaujas, armiju grupa "Dienvidi" bija zaudējusi ievērojamas teritorijas PSRS dienvidrietumos un atkāpusies vairākus simtus kilometrus uz rietumiem, līdz ar to Hitlers saviem ģenerāļiem pavēlēja, ka tālāk uz rietumiem no Dņepras upes atkāpties vairs nedrīkstēja — tai bija jākalpo par pēdējo barjeru cīņā pret boļševismu. Taču gar Dņepras upi izbūvēt paredzēto Panteras un Votana līniju nebija iespējams pabeigt tik īsā laika posmā, lai tādējādi ilgstoši varētu cerēt uz Sarkanās armijas noturēšanu Dņepras austrumu krastā.
300px|thumb|right|Vācu karaspēks ieņem pozīcijas Dņepras krastā.

## Kaujas norise
Pēc vācu karaspēka sakāves Kurskas kaujā, Staļins pēc iespējas ātrāk vēlējās atkarot teritorijas, ko vāciešiem bija izdevies ieņemt 1941. gadā. Līdz ar to 1943. gada 26. augustā tika uzsākta vērienīgā Dņepras stratēģiskā ofensīva, kuras primārais mērķis bija attīrīt Ukrainas austrumdaļu no vācu karaspēka vienībām. Dņepras stratēģiskā ofensīva bija tik apjomīga, ka tā sevī ietvēra teju 2,6 miljonus padomju karavīru, kas tika izvietoti vairāk kā 1400 km garā frontes līnijā no Smoļenskas līdz pat Azovas jūrai. Turpretī vērmahta rīcībā bija tikai aptuveni 1,25 miljoni karavīru, kurus bija iespējams likt pretim šai vērienīgajai operācijai. Tomēr vērmahts paļāvās uz to, ka Dņepra ir viena no lielākajām upēm Eiropā, līdz ar to pastāvēja cerība, ka upes platums vairākos sektoros kalpos par pietiekami lielu šķērsli, lai aizkavētu padomju ofensīvu Rietumukrainas teritorijā. Par spīti upes platumam padomju karaspēkam izdevās pārcelties pāri tās ūdeņiem un izveidot vairākus nocietinātas pozīcijas gar Dņepras rietumu krastu. Šī iemesla dēļ starp 19. un 23. septembri atsevišķām padomju tanku vienībām bija izdevies sasniegt Dņepras upi uz ziemeļiem un dienvidiem no Kijivas.
Vēršmuiža

**Vēršmuiža** var būt:
* Vēršmuiža — apdzīvota vieta Skrundas pagastā
* Vērša Ramatas pagastā cits nosaukums
Vērsis (Ramatas pagasts)

**Vērsis** ir ciems Valmieras novada Ramatas pagastā. Izvietojies pagasta austrumos Palmutes krastā autoceļu V170 un V200 krustojumā  no pagasta centra Ramatas,  no novada centra Valmieras un  no Rīgas. Vērsī atrodas veikals, agrāk arī pasts, klubs un bibliotēka. Apdzīvotā vieta izveidojusies pie kādreizējās Vēršmuižas pusmuižas *(Balenhof)*, izaugusi padomju laikā  kā kolhoza «Jaunais arājs» ciemats.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Skaņkalne

**Skaņkalne** (agrāk — **Skulberģi** un **Lībieši**) ir ciems Valmieras novada Skaņkalnes pagastā, pagasta lielākā apdzīvotā vieta. Izvietojies pagasta vidusdaļā Salacas krastā, kas to atdala no Mazsalacas pilsētas, ar ko ciems faktiski saplūdis. Skaņkalnē atrodas bibliotēka, brīvdabas estrāde un veikals. Salacas kreisajā krastā ciema ziemeļrietumos atrodas Skulberģu, Lībiešu jeb Salacas pilskalns, kurā tagad atrodas estrāde. Sistemātiski pētījumi tajā nav veikti. Pilskalna ziemeļu pusē atrodas 10 m garā, 3,5 m platā un 4 m augstā Lībiešu upurala.

## Vēsture
Apdzīvotā vieta veidojusies ap bijušās Skulberģu muižas *(Kolberg)* centru. Muiža cēlusies no viena arkla zemes, ko mestrs Johans Freitāgs no Loringhofas 1487. gadā dāvinājis Heinriham Kolbergam, no kura cēlies muižas agrākais latviskais nosaukums «Skulberģi». Ciems izaudzis padomju laikā kā kolhoza «Skaņaiskalns» un ciema padomes (vēlāk līdz 2012. gadam — pagasta) centrālais ciemats. Skulberģu pareizticīgo baznīca (darbojusies līdz 1960. gadiem) ir vietējas nozīmes kultūrvēstures piemineklis.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Jaunate

**Jaunate** ir ciems Valmieras novada Skaņkalnes pagastā. Izvietojies pagasta dienvidaustrumos Salacas krastā pie autoceļa P16  no pagasta un novada centra Mazsalacas un  no Rīgas. Apdzīvotā vieta veidojusies ap bijušās Jaunates muižas *(Neu-Ottenhof)* centru.

## Atsauces
Raibā vabole

**Raibā vabole** () ir skarabeju dzimtas vaboļu suga.

## Izplatība
Izplatīta Austrumeiropā, Polijā, Vācijā, Beļģijā, Anglijas dienvidos, Francijā, Itālijā, Zviedrijas dienvidos, Austrijā, Ungārijā, Bulgārijā, Grieķijā, un bijušajās Čehoslovākijā un Dienvidslāvijā. Introducēta Ziemeļamerikā.

## Pieaugušās vaboles apraksts
Raibo vaboļu ķermenis ir 25–40 mm garš, brūnā krāsā ar baltiem punktiem uz segspārniem. Ūsiņas ir ar plāknīšu vāli, kura sastv no septiņiem lieliem plāknītem tēviņiem un pieciem nedaudz mazākiem plāknītem mātītēm.

## Preimaginālo stadiju apraksts
Kāpuri ir līdz 70 mm gari.

## Ekoloģija
Pieaugušās vaboles vāc ziedputekšņus un barojas uz magonēm (*Papaver*). Kāpuri barojas ar koku un zāļaugu saknēm, bojājot tos. Raibā vabole bojā tādus kokus kā nokarenais bērzs vai priede.

### Dabiskie ienaidnieki un simbionti
Uz raibās vaboles kāpuriem parazitē dažādi divspārņu kārtas pārstāvji, tai skaitā:
* Gaļmušas: *[[Sarcophaga albiceps]]*.
* Kāpurmušas: *[[Microphthalma europaea]]*.

*Microphthalma europaea* no kāpurmušu dzimtas ir parazitoīds, kurš parazitē uz raibās vaboles pēdējās stadijas kāpuriem.

Plēvspārņi no skoliju dzimtas, tai skaitā *[[Megascolia maculata]] flavifrons*, ir raibās vaboles kāpuru parazitoīdi.

Ar raibo vaboli asociācijā dzīvo *[[Pristionchus americanus]]* (ASV) nematodes no *[[Diplogastridae]]* dzimtas. *[[Steinernema glaseri]]* nematodes no *[[Steinernematidae]]* dzimtas parazitē uz raibās vaboles un spēj nogalināt to.

*[[Sancassania polyphyllae]]* sugas ērcītes barojas uz raibo vaboļu līķiem vai ar entomopatogēnām nematodēm inficētām jaunām vabolēm. Uz vaboles ķermeņa var dzīvot ektoparazītiskas ērcītes. Tai skaitā:
* *[[Laelapidae]]*: *[[Hypoaspis integer]]*, *[[Coleolaelaps agrestis]]*.

## Vabole lauksaimniecībā
Raibās vaboles kāpuri ir nozīmīgi kastaņa un dažādu lauksaimniecisku kultūraugu kaitēkļi.

## Atsauces

## Ārējās saites
* *[http://www.gbif.org/species/1057362 Polyphylla fullo (Linnaeus, 1758)]*. GBIF.org
Sojuz TMA-18M

***Sojuz TMA-18M*** (*Союз ТМА-18М*) bija Krievijas kosmosa kuģis apkalpes nogādāšanai uz Starptautisko kosmosa staciju (SKS). Tas orbītā palaists 2015. gada septembrī; uz zemes atgriezās 2016. gada martā.
 
## Apkalpe
Kuģa *Sojuz TMA-18M* apkalpe augšupceļā un lejupceļā:

Sākotnēji lidojuma dalībnieka vieta augšupceļam bija paredzēta angļu dziedātājai Sārai Braitmenai. 2015. gada pavasarī viņa sāka kosmonautu apmācības kursu Krievijā. 13. maijā Braitmena paziņoja, ka ģimenes apstākļu dēļ atliek lidojumu kosmosā.
Viņas vietā tika izvēlēts Kazahstanas pārstāvis Aidins Aimbetovs.

Dublējošā apkalpe:
* Oļegs Skripočka, komandieris, *[[Krievijas Federālā kosmiskā aģentūra|Roskosmos]]* 
* Tomass Peskē, lidojuma inženieris, ESA, 
* Sergejs Prokopjevs, lidojuma inženieris, *Roskosmos* 

## Lidojuma gaita
*Sojuz TMA-18M* tika palaists  04:37:42  UTC ar nesējraķeti *[[Sojuz-FG]]* no Baikonuras kosmodroma 1. starta laukuma 5. palaišanas iekārtas.

Saslēgšanās ar staciju notika 4. septembrī 07:39 UTC pie *[[Poisk (SKS)|Poisk]]* moduļa. Tuvošanās un saslēgšanās operācijas notika automātiskā režīmā.

No stacijas *Sojuz TMA-18M* atvienojās  01:02:30 UTC. Zemi nolaižamais aparāts sasniedza 04:25:27 UTC, 147 km uz dienvidaustrumiem no Žezkazghanas Kazahstānā. Lidojuma ilgums — 181 dienas 23 stundas 48 minūtes.

Kellijs un Korņijenko pirmoreiz SKS vēsturē kosmosā bija pavadījis gandrīz gadu (340 dienas).

## Atsauces

## Ārējās saites

* ''Sojuz TMA-18M'' lapa SKS Lidojumu vadības centrā
Ibn Saūds

**Abdelazīzs bin Abd ar Rahmāns bin Faisals Al Saūds** (, **; dzimis , miris ) bija musulmaņu reliģiskais līderis, Saūda Arābijas pirmais monarhs, valsts dibinātājs. Uzsāka valstī esošās naftas izmantošanu.

Saūdi valdīja lielākajā daļā Arābijas no 1780. līdz 1880. gadam, taču pēc tam viņus izdzina konkurenti — Rašīdi. Saūdi devās trimdā uz Kuveitu. 1901. gadā 21 gada vecumā Ibn Saūds sāka agrāk piederējušo zemju atgūšanu. Pēc trīs desmitgažu ilgiem iekarojumiem kļuva par valdnieku gandrīz visā Arābijas centrā. Apvienoja Saūda Arābijas valstī visas savā pārvaldībā esošās domīnijas.

Bija vairāku desmitu bērnu tēvs, bija 45 dēli. Visu nākamo Saūda Arābijas monarhu tēvs.

## Atsauces

## Ārējās saites